AIŠKINAMASIS RAŠTAS

DĖL MOLĖTŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJO PASKYRIMO

1. **Parengto tarybos sprendimo projekto tikslai ir uždaviniai.** Paskirti savivaldybės administracijos direktoriaus pavaduotoją.
2. **Šiuo metu esantis teisinis reglamentavimas.**

Pagal Lietuvos Respublikos vietos savivaldos įstatymo 16 straipsnio 2 dalies 9 punkto nuostatas savivaldybės tarybos išimtinei kompetencijai yra priskirta savivaldybės administracijos direktoriaus pavaduotojo skyrimas administracijos direktoriaus siūlymu mero teikimu. Pagal Įstatymo 13 straipsnio 9 dalį savivaldybės tarybos sprendimai priimami posėdyje dalyvaujančių tarybos narių balsų dauguma. Dėl administracijos direktoriaus pavaduotojo skyrimo balsuojama slaptai.

Vykdydamas Lietuvos korupcijos prevencijos įstatymo nuostatas bei siekdamas įvertinti asmens patikimumą, mažinti korupcijos pasireiškimo tikimybę savivaldybės administracijoje savivaldybės meras raštu kreipėsi į Specialiųjų tyrimų tarnybą pateikti informaciją apie Steponą Šanteriovą, kurio kandidatūra teikiama savivaldybės tarybai. Gautas raštas, kuriame nurodoma, kad institucijos informacijos, nurodytos Korupcijos prevencijos 9 straipsnio 2 dalyje apie šį asmenį nepateikė. Taip pat 2019 m. liepos 1 d. gauta Lietuvos Respublikos valstybės saugumo departamento Asmens patikrinimo išvada Nr. 18-5839, leidžianti priimti sprendimą Steponui Šanteriovui išduoti leidimą dirbti ar susipažinti su įslaptinta informacija.

Administracijos direktoriaus pavaduotojo pareigos yra nesuderinamos su tarybos nario pareigomis ( LR savivaldybių tarybų rinkimų įstatymo 91 str. 1 d). Sprendimo projekte siūloma nustatyti, kad Steponas Šanteriovas pradės eiti administracijos direktoriaus pavaduotojo pareigas nuo rugpjūčio 12 d., kai Lietuvos Respublikos Vyriausioji rinkimų komisija, Lietuvos Respublikos savivaldybių tarybų rinkimų įstatymo 91 straipsnio 2 d. nustatyta tvarka priims sprendimą dėl savivaldybės tarybos nario mandato netekimo.

Administracijos direktoriaus pavaduotojo darbo užmokestį reglamentuoja Lietuvos Respublikos valstybės tarnybos įstatymas (1 priedo 5 punktas). Pareiginės algos koeficientų ( baziniais dydžiais ) intervalas 9,5-17.

.

**3. Galimos teigiamos ir neigiamos pasekmės priėmus siūlomą tarybos sprendimo projektą.**

**4. Priemonės sprendimui įgyvendinti.**

**5. Lėšų poreikis ir jų šaltiniai (prireikus skaičiavimai ir išlaidų sąmatos) savivaldybės administracijos biudžeto.** Savivaldybės administracijos biudžete suplanuotos darbo užmokesčio lėšos.

**6. Vykdytojai, įvykdymo terminai.**